**respirând eternitatea**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

se duc lupte mari la mansardă

pasărea zdrobită de-năltimi se lasă uitată-n cădere

în fiecare clipă steaua

lăsând urme cenușii

se pierde ca mai apoi să renască

lovind stâlpii de plumb

ursuleții de pluș și noptiere prăfuite

copilării ucise cu albastru în vârf de condei

în care

nori fumurii dau năvală

furând vata de zahăr și cutiile de caramele

inamicii solicită întăriri

deschizând fereastra dincolo de front

la întâmplare nestingherită

apărea copilăria plutind

fără cioburi înfipte nebunatică

aproape de prag

visele din vata de zahăr

în buzunarul unui copil

lăsat să viseze sperând

să-nvinga-n cele din urmă

suferințele noastre

îngropate în clipocitul valurilor

libere de abisul singurătății

respirând eternitatea